Shkencëtarët: Fermat vertikale mund të zgjidhin problemin e sigurimit të ushqimit
Fermat hidroponike që i ngjajnë kullave, mundet që një ditë të qëndrojnë përkrah grataçielave, si një burim i rëndësishëm ushqimi
Bujqësia në ndërtesat e larta është një ëndërr për disa shkencëtarë dhe arkitektë në mbarë botën. Por shumë shpejt kjo mund të bëhet realitet. Në periferi të Suwon-it, një qytet 30 kilometra në jug të Seulit, qeveria jugkoreane po eksperimeton me bujqësinë urbane. Administrata e Zhvillimit Rural ka ndërtuar prototipin e një ferme vertikale. Deri tani, ky ekpertimentim është vetëm tre kate i lartë. Por ata shpresojnë që një ditë kjo teknologji do të zgjerohet dhe do të jetë e aftë të sigurojë ushqimin për mbarë vendin. Puna e tyre e merr frymëzimin nga shkencëtari Dickson Despommier-it, i cili ka zbuluar idenë e fermave vertikale. Shkencëtari Despommier thotë se fermat hidroponike që i ngjajnë kullave, mundet që një ditë të qëndrojnë përkrah grataçielave, si një burim i rëndësishëm ushqimi për miliarda njerëz që e kanë të kufizuar tokën e punueshme. Përsëri në laboratorin Suwon, shkencëtari i fushës së bujqësisë Choi Kyu-hong është duke studjuar disa nga vështirësitë bazë të kopshteve vertikale. StudjuesiChoi thotë se ka edhe sfida të tjera për t’u kapërcyar para se fermat të bëhen një burim alternativ ushqimi i zbatueshëm. Shkencëtarët po përcaktojnë tani sasinë optimale të dritës së nevojshme për rritjen e çdo lloji bime në veçanti. Anëtarja e grupit të punës, Lee Hye Jin thotë se nevojitet më tepër kohë për ta përfunduar këtë projekt. Shkencëtarët jugkoreanë thonë se me t’u zgjidhur këto probleme, fermat vertikale nuk do të mjaftohen me vetëm 3 kate. Ato mund të prekin qiellin...